**Határtalanul: HAT-19-02-0248**

2019. októberében utaztunk a Határtalanul pályázat keretében testvériskolánkhoz Kézdivásárhelyre. Az Apor Péter Líceummal közösen már több sikeres porjektet bonyolítottunk le. A projekt célja az volt, hogy a székely és magyar diákok a közös programjainkon olyan elfelejtett, vagy máshogy használt kifejezéseket gyűjtsenek egymástól, melyeket már nem, vagy esetleg máshogy használunk. Az ilyen jellegű kifejezéseket feljegyzik és a projekt végén létrejön egy szószedet, mely tartalmazza a diákok gyűjtéséből származó szavakat, kifejezéseket, szófordulatokat. Székely - magyar szószedet, melyben a diákok azokat a kifejezéseket, szófordulatokat gyűjtik, melyeket a közös programokon hallanak és az anyaországban már a hétköznapi nyelvből kikopott. A kifejezéseket a telefonjaikban rögzítették a diákok és mellé írták, hogy hogyan mondanák ők. Így a projekt végére ezekből a jegyzetekből kialakul egy gyűjtemény. A közösen eltöltött idő alatt sok vidám pillanat volt, és valóban sikerült elérni célunkat, hiszen nagyon sok olyan szóval találkoztunk, melyeket máshogy nevezünk. A diákok feladata az volt, hogy végig jegyezzék fel a számukra érdekes szavakat és azokat hazafelé az úton gyűjtöttük végleges formába.

Az előkészítő foglalkozás során bemutatásra kerül Székelyföld történelme, kiemelve a kirándulás során felkeresett emlékhelyeket. Mivel október 6-hoz is kapcsolódott az utunk ezért az első megállónk Arad volt, ahol felkerestük az aradi vesztőhelyet. Megemlékezések előkészítése, az aradi vesztőhelynél és a Nyerges- tetőn. Kapcsolódó versek, műalkotások segítségével.

Kiutazó csoport programja:

1. nap Orosháza – Arad: megemlékezés és koszorúzás a történelmi vesztőhelynél- Vajdahunyad: idegenvezetőnk segítségével ismerkedés a várral és történetével- Érkezés Kézdivásárhelyre az esti órákban, ismerkedés a partner intézménnyel, közös vacsora, szállás elfoglalása Csernátonon
2. nap délelőtt közös program a partner iskolával. Délután megemlékezés és koszorúzás a Nyerges Tetőn, majd kirándulás Csíksomlyó Mária kegyhely felkeresése, túra a hegyen - Csíkszereda - Szent Anna tó séta a lápon, majd a tó körül, idegenvezetéssel, a tó legendájának megismerése
3. nap délelőtt közös program a partner iskolával. Délután kirándulás Sepsiszentgyörgy (Székely Nemzeti Múzeum), Brassó (Fekete Templom)
4. nap délelőtt közös program a partner iskolával, közös projekt megbeszélés. Tradicionális kürtös kalács sütés Csernátonon, majd a Haszmann Pál múzeum megtekintése.
5. nap hazautazás

Beutazó csoport programja:

1. nap Kézdivásárhely - Orosháza találkozás a partner iskolával, közös vacsora
2. nap Közös program a partner iskolával, Orosháza - Gyopárosfürdő megismerése, kirándulás madárles a Kardoskúti Pusztán
3. nap Közös program az iskolában, délután kirándulás Szegedre Fogadalmi Templom, Móra Ferenc Múzeum, Állatkert
4. nap Közös program, a projekt befejezése szószedet összeállítása, délután kirándulás Gyulára, kastély és vár látogatás, fürdő felkeresése
5. nap Projekt zárása, búcsúzás, hazautazás. Orosháza - Kézdivásárhely útvonalon

***Szószedet***

csender - sűrű bokros hely

baksa – farakás

gübbögtet - bugyogtat

elhurungozik – hangosan megy

kacsiba – csámpás

összecsomolyodik – begubózik

hecsedli – csipkebogyó

abajog – kiabál

ágál – dicsekszik

babó – baba

bakózik – szánkózik

bédúvad – bedől, összedől

bikkfafejű – önfejű

borvíz – ásványvíz

bugyogtat – megtölt

cefre – kislány

csepcsel – locsol

csuri – veréb

ehejt – itt

eltér – elfér

észtok – fej, koponya

fájintos – nagyszerű

fartol – kifarol

ficujka – papír fecni

fityfiritty – vékony

fuszulyka – bab

gagya – gatya

guguj – bolond

guvad – dülled

murok – répa

pityóka – burgonya

hengeredik – gurul

pillog – néz

kaláka – együtt, közösen

kámpicsorodik – sír, közel áll a síráshoz

kankó – kampó

kecskebuka – bukfenc

Kottyos – nem normális

lajtorja – létra

oszi – osztályfőnök

szivar – cigaretta

lecspocs – sár

monyók – gyámoltalan

matura – érettségi

pendely – ruha

pilinkél – hullik (Hó)

piszli – kiskutya

pocegér – patkány

potyoló – húsklopfoló

pusztulyka – légy

sifon – szekrény

szacskál – felvág

szalmapityóka – szalmakrumpli

tik – tyúk

útkopró – útépítő

vicog – nevet

zsanál – kiabál

sajtómegjelenés: <https://oroscafe.hu/2022/05/07/ismet-kezdivasarhelyi-diakok-jartak-oroshazan/>















